CELEX: 32013D0011
Language: el
Date: 2012-12-18 00:00:00
Title: 2013/11/ΕΕ: Απόφαση του Συμβουλίου, της 18ης Δεκεμβρίου 2012 , σχετικά με τη θέση που θα ληφθεί εξ ονόματος της Ευρωπαϊκής Ένωσης στην Μεικτή Επιτροπή του ΕΟΧ όσον αφορά την τροποποίηση του παραρτήματος IV (Ενέργεια) και του παραρτήματος XXI (Στατιστικές) της συμφωνίας για τον ΕΟΧ

11.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 7/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Δεκεμβρίου 2012
   σχετικά με τη θέση που θα ληφθεί εξ ονόματος της Ευρωπαϊκής Ένωσης στην Μεικτή Επιτροπή του ΕΟΧ όσον αφορά την τροποποίηση του παραρτήματος IV (Ενέργεια) και του παραρτήματος XXI (Στατιστικές) της συμφωνίας για τον ΕΟΧ
   (2013/11/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1 σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») άρχισε να ισχύει την 1η Ιανουαρίου 1994.
            
         
               (2)
            
            
               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, τα παραρτήματα IV και XXI αυτής.
            
         
               (3)
            
            
               Τα παραρτήματα IV και XXI της συμφωνίας για τον ΕΟΧ περιλαμβάνουν συγκεκριμένες διατάξεις και διευθετήσεις όσον αφορά την ενέργεια και τις στατιστικές αντιστοίχως.
            
         
               (4)
            
            
               Η οδηγία 2008/92/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με κοινοτική διαδικασία για τη βελτίωση της διαφάνειας των τιμών αερίου και ηλεκτρικής ενέργειας για τον τελικό βιομηχανικό καταναλωτή (3) πρέπει να ενσωματωθεί στη συμφωνία για τον ΕΟΧ.
            
         
               (5)
            
            
               Η οδηγία 2008/92/ΕΚ καταργεί την οδηγία 90/377/ΕΟΚ του Συμβουλίου, της 29ης Ιουνίου 1990, σχετικά με μια κοινοτική διαδικασία για τη διαφάνεια των τιμών αερίου και ηλεκτρικής ενέργειας για τον τελικό βιομηχανικό καταναλωτή (4), η οποία έχει ενσωματωθεί στη συμφωνία για τον ΕΟΧ. Η οδηγία 90/377/ΕΟΚ πρέπει, συνεπώς, να καταργηθεί βάσει της συμφωνίας για τον ΕΟΧ.
            
         
               (6)
            
            
               Το Λιχτενστάιν επιθυμεί να απαλλαγεί από τις υποχρεώσεις που προβλέπει η οδηγία 2008/92/ΕΚ, εκτός από την υποχρέωση παροχής στοιχείων σχετικά με τις βιομηχανικές τιμές για επίπεδο βιομηχανικού τελικού καταναλωτή IC όσον αφορά την ηλεκτρική ενέργεια και επίπεδο βιομηχανικού τελικού καταναλωτή I3 όσον αφορά το φυσικό αέριο.
            
         
               (7)
            
            
               Τα παραρτήματα IV και XXI της συμφωνίας για τον ΕΟΧ θα πρέπει, επομένως, να τροποποιηθούν αναλόγως.
            
         
               (8)
            
            
               Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής του ΕΟΧ για την προτεινόμενη τροποποίηση του παραρτήματος IV (Ενέργεια) και του παραρτήματος XXI (Στατιστικές) της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.
   
      Βρυξέλλες, 18 Δεκεμβρίου 2012.
      
         
            Για το Συμβούλιο
         
         
            Ο Πρόεδρος
         
         Σ. ΑΛΕΤΡΆΡΗΣ
      
   
   
      (1)  ΕΕ L 305 της 30.11.1994, σ. 6.
   
      (2)  ΕΕ L 1 της 3.1.1994, σ. 3.
   
      (3)  ΕΕ L 298 της 7.11.2008, σ. 9.
   
      (4)  ΕΕ L 185 της 17.7.1990, σ. 16.
   
      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/…
      της …
      για την τροποποίηση του παραρτήματος IV (Ενέργεια) και του παραρτήματος XXI (Στατιστικές) της συμφωνίας για τον ΕΟΧ
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η οδηγία 2008/92/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με κοινοτική διαδικασία για τη βελτίωση της διαφάνειας των τιμών αερίου και ηλεκτρικής ενέργειας για τον τελικό βιομηχανικό καταναλωτή (αναδιατύπωση) (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η οδηγία 2008/92/ΕΚ καταργεί την οδηγία 90/377/ΕΟΚ του Συμβουλίου, της 29ης Ιουνίου 1990, σχετικά με μια κοινοτική διαδικασία για τη διαφάνεια των τιμών αερίου και ηλεκτρικής ενέργειας για τον τελικό βιομηχανικό καταναλωτή (2), η οποία έχει ενσωματωθεί στη συμφωνία για τον ΕΟΧ. Η οδηγία 90/377/ΕΟΚ πρέπει, συνεπώς, να καταργηθεί βάσει της συμφωνίας.
               
            
                  (3)
               
               
                  Τα παραρτήματα IV και XXI της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κείμενο του σημείου 7 (οδηγία 90/377/ΕΟΚ του Συμβουλίου) του παραρτήματος IV της συμφωνίας για τον ΕΟΧ, αντικαθίσταται από το ακόλουθο κείμενο:
      
         «32008 L 0092: Οδηγία 2008/92/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με κοινοτική διαδικασία για τη βελτίωση της διαφάνειας των τιμών αερίου και ηλεκτρικής ενέργειας για τον τελικό βιομηχανικό καταναλωτή (αναδιατύπωση) (ΕΕ L 298 της 7.11.2008, σ. 9) (3).
      
      Άρθρο 2
      Το κείμενο του σημείου 26 (οδηγία 90/377/ΕΟΚ του Συμβουλίου) του παραρτήματος XXI της συμφωνίας για τον ΕΟΧ, αντικαθίσταται από το ακόλουθο κείμενο:
      
         «32008 L 0092: Οδηγία 2008/92/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με κοινοτική διαδικασία για τη βελτίωση της διαφάνειας των τιμών αερίου και ηλεκτρικής ενέργειας για τον τελικό βιομηχανικό καταναλωτή (αναδιατύπωση) (ΕΕ L 298 της 7.11.2008, σ. 9).
         Για τους σκοπούς της παρούσας οδηγίας, οι διατάξεις της παρούσας συμφωνίας προσαρμόζονται ως εξής:
         Το Λιχτενστάιν απαλλάσσεται από τις υποχρεώσεις που προβλέπει η εν λόγω οδηγία, εκτός από την υποχρέωση παροχής στοιχείων σχετικά με τις βιομηχανικές τιμές για επίπεδο βιομηχανικού τελικού καταναλωτή IC όσον αφορά την ηλεκτρική ενέργεια και επίπεδο βιομηχανικού τελικού καταναλωτή I3 όσον αφορά το φυσικό αέριο. Τα δεδομένα αυτά (3 επίπεδα τιμών: τιμές χωρίς φόρους και εισφορές· τιμές χωρίς ΦΠΑ και λοιπούς ανακτήσιμους φόρους· τιμές συμπεριλαμβανομένων των πάσης φύσεως φόρων, εισφορών και ΦΠΑ) παρέχονται ανά εξάμηνο εντός 2 μηνών μετά την περίοδο αναφοράς χρησιμοποιώντας τα κατάλληλα ερωτηματολόγια που προμηθεύει η Εurostat.».
      
      Άρθρο 3
      Τα κείμενα της οδηγίας 2008/92/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 4
      Η παρούσα απόφαση αρχίζει να ισχύει την …, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
      Άρθρο 5
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
      
         Βρυξέλλες,
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
         
         
            
               Οι γραμματείς
            
            
               της Μεικτής Επιτροπής ΕΟΧ
            
         
      
      
         (1)  ΕΕ L 298 της 7.11.2008, σ. 9.
      
         (2)  ΕΕ L 185 της 17.7.1990, σ. 16.
      
         (3)  Αναφέρεται καθαρά για λόγους πληροφόρησης: όσον αφορά την εφαρμογή βλέπε παράρτημα XXI για τις στατιστικές.».
      
         (4)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]